Publication: Magyar Közlöny
Issue: MK-2001-149 (Year: 2001, Number: 149)
Era: 1990-2004
Section: szakiskolát is) tanulók és a felsőoktatásról szóló 1993. évi LXXX. törvény (a továbbiakban: Ftv.) hatálya alá tartozó
Paragraph Index: 810

2. Az Szht. 4. § (5) bekezdése szerint: más, gyakorlati képzés megszervezésével teljesítő hozzájárulásra kötelezettel kötött megállapodás alapján történő bejelentkezés esetén csatolni kell a „Megállapodás adatlap”-ot, amely a következőket tartalmazza: A másik, gyakorlati képzés megszervezésével teljesítő hozzájárulásra kötelezett adatai, akivel együttműködési megállapodás alapján az általa végzett gyakorlati képzés költségeihez szakképzési hozzájárulást ad át a bejelentkezni kívánó: — OM Alapkezelő által megadott nyilvántartásba vételi száma, — név (cégnév), rövidített cégnév, — cím, székhely, — ügyintéző neve, telefonszáma, — telephely(ei), ahol a gyakorlati képzés folyik, — adószám, — statisztikai számjel, — az állami adóhatóságnál bejelentett bankszámlájának száma, számlavezető bank neve, — dátum, — cégszerű aláírás, bélyegzőlenyomat. A dokumentumot a másik, már bejelentkezett hozzájárulásra kötelezett tölti ki, akivel az együttműködési megállapodást megkötötték, nem a jelen nyomtatvánnyal bejelentkező! A csatolt „Létszám adatlap”-ok és „Megállapodás Adatlap”-ok számát fel kell tüntetni a Bejelentkezési nyomtatványon.

Source: https://magyarkozlony.hu/hivatalos-lapok/a7cfe0117b20fa9193dac2b7161563ac11afb3db/dokumentumok/9e2e67abea9e926894851bc07c8df7751fe8fe87/letoltes